Nigra rivero (Krimeo)

Nigra rivero  Rivero en Krimeo, ,  colspan="2" style="text-align: center;"  240pxLa enfluejo de la Nigra rivero ĉe la urbo Inkermano (apud Sebastopolo)Elfluejo:Nord-okcidentaj deklivoj de la Ajpetra altebenaĵo, KrimeoEnfluejo:La Nigra MaroLongo:34,1 kmLa akvokvanto en la malsupra parto:2,3 m3/sLa areo de la akvo-baseno:436 km²
La Nigra rivero (, , ) estas rivero en la sud-okcidenta parto de la Krimea Duoninsulo.

La rivero longas 34,1 km. La areo de la akvobaseno estas ĉirkaŭ 436 km². La rivero komenciĝas en la Bajdara valo de Krimeo, fluas okcidenten kaj alfluas la Nigran maron apud la urbo Inkermano. En kelkaj lokoj la rivero "malaperas" en la ŝtonoz-karsta fluejo. En la meza fluo la rivero formas mallarĝan intermontejon, konatan kiel Nigrarivera kanjono, longan ĉirkaŭ 16 kilometrojn.

En la supra parto de la rivero troviĝas kelkaj akvo-rezervujoj, kiuj provizas per akvo la urbon Sebastopolo.

La rivero alfluas la Sebastopolan krekon de la Nigra maro. Apud la alfluejo troviĝas la Inkermana kaverna monaĥejo kaj la restaĵoj de la mezepoka urbo Aŭlito (kun la fortikaĵo Kalamito), kiu pasintece estis la haveno de la princlando Teodoro.

La rivero famas ankaŭ pro la fakto, ke apud ĝi la  okazis la Nigrarivera batalo (inter la francaj kaj sardiaj milit-trupoj unuflanke kaj la rusia armeo aliflanke; la batalo okazis enkadre de la Krimea (Orienta) milito).

Kategorio:Riveroj en Krimeo
Kategorio:Riveroj en Ukrainio
Kategorio:Alfluantoj de la Nigra maro